
DISSERTATIO  MEDICA 
* 

INAUGURALIS 


DE 

ANASARCA. 


Quoniam  inclytae  hujus  Academiae  leges  postulant, 
unumquemque  summos  Medicinae  honores  ambien¬ 
tem,  quasi  speciem  diligentiae  suae,  de  re  ad  medici¬ 
nam  pertinente,  aliquod  in  lucem  proferre,  idcirco 
ea  diffidentia,  quae  juvenem  et  inexpertum  decet,  in 
hac  dissertatione  pauca  de  Anasarca  summopere  sta¬ 
tuere  decrevi ;  quanquam  nihil  forsan  novitatis  quod 
eam  commendet  habeat,  eo  tamen  selecta  est,  quod 
in  nostra  regione,  Britannica  scilicet,  creberrime  oc¬ 
currit,  inter  dolentissimos  morbos  eminet,  et  mor¬ 
talibus  miserandis,  qui  ab  eo  cruciantur,  plurimum 
periculi  infert,  medicorum  attentionem  severiorem 
nunquam  non  sibi  vindicans. 

DE  VERBI  ET  MORBI  DEFINITIONE. 

Vocabulum  Anasarca  a  verbis  Graecis  aw,  per ,  et 
caro,  derivatur.  Celeberrimus  Cullen  eorum 
omnium  longe  accuratissimus,  qui  morbos  ad  formam 
systematis  reducere  conati  sunt,  solito  ingenio,  hunc 
morbum  sub  classe  Cachexiarum,  et  sub  ordine  In- 
tumescentiarum  retulit  ;  eumque  his  verbis  definivit : 
4 4  Corporis  totius,  vel  partis  ejus  intumescentia  mol. 
44  lis,  inelastica.” 

MORBI  HISTORIA. 


Morbus  de  quo  nunc  scripturus  sum,  veteris  scrip¬ 
toribus  bene  intellectum  fuit ;  quorum  multi  quam  ac¬ 
curatissime  descripserunt,  et  nostris  temporibus  tra¬ 
diderunt.  Nullae  aetati  sexuive  parcit  hic  morbus, 
raro  autem  nisi  post  pubertatem  obvenit,  et  ab  anno 
trigessimo  aetatis  usque  ad  senectutem  praecipue  oc¬ 
currit  ;  mulieribus  quoque  multo  frequentius  quam  in 
viris  observatur  ;  nullaque  fortasse  regio  hunc  mor¬ 
bum  penitus  ignorat.  Tropicis  autem  multo  rarius 
observari  solet,  quam  in  temperatis  frigidisve  regio¬ 
nibus. 


SYMPTOMATA. 

In  enumerandis  hujus  mali  signis,  ad  ea  quae  se  os¬ 
tenderunt  in  casibus,  intra  Nosocomium  hujus  civitatis 

receptis,  annis  1820,  1821,  et  1822,  curantibus  Drs. 
illustribus  Hamilton,  Spence,  Home,  Duncan,  jre. 
Graham,  et  Alison,  confugere  praecipue  consilium 
nostrum  est.  Tumor  levis  pedum  et  talorum,  noctu 
praecipue  conspicitur,  mane  vero,  fere  vel  omnino 
recedens,  Anasarcae  incipientis,  primum  indicium 
facit :  molestia  autem  quandoque  tantilla  sociatur  ut 
attentionem,  etiam  aegri  ipsius,  vix  excitat,  qui  solita 
valetudine  frui  videtur,  nisi  quod  aliquamdiu,  post¬ 
quam  erectus  permanserit.  Tumore  nunc  paululum 
ascendente  parum  ampliari  observatur ;  hic  tumor  vi 
resiliendi  carens,  albus,  mollis,  et  plerumque  frigidus 
est,  impressique  digiti  vestigium  retinet,  qui  cavita¬ 
tem  parvulam  format,  et  quae,  pressura  sublata,  postea 
aliquantum  temporis  manet,  sed  planitiem  priorem 
paulatiin  attingit ;  si  causae  hunc  tumorem  producen¬ 
tes  agere  pergant,  et  progrediente  morbo,  tumor  ab  in¬ 
ferioribus  membris  ad  superiora  gradatim  ascendit,  fe¬ 
moribus  et  scroto  aqua  impletis,  in  viris  ;  in  foeminis 
autem  pudendorum  labiis,  brachiis  quoque,  manibus, 
et  facie  (praecipue  palpebris)  tumentibus.  In  paucis 
vero  exemplis  (ut  *  Abercrombie  bene  monet)  longe 
aliter  cursum  habet  aqua,  incipiente  nimirum  tumore 
in  facie  et  extremitatibus  superioribus,  gradatim  de¬ 
scendit.  Ingravescenti  morbo,  magis  magisque  corpus 
distenditur,  solitumque  artuum  motum  multum  im¬ 
pediens.  Aliquando  humor  hydropicus  ut  viam  sibi 
patefaciat,  cutem  distendit,  magnasque  liquoris  aquo- 


*  Vide  Medical  and  Surgical  Journal,  Vol.  14*. 

si  quantitates  per  eam  transire  sinit ;  si  exitum  sibi 
non  reperiet  cuticula  in  vesiculas  elevatur,  et  aliquan¬ 
do  rumpitur  ;  humore  in  hisce  vesiculis,  diu  retento, 
circuitum  sanguinis  in  vasis  cutaneis  impediendo, 
gangraenam  nonnunquam  movit,  quae  semet  diffun¬ 
dens,  brevi  aegrotantis  infelicis  vitae  finem  facit.  In 
hoc  morbi  statu,  partes  internas  nunc  petit  aqua,  et 
in  diversa  viscera,  praecipue  pulmones,  infunditur ;  et 
hinc  indicia  singulis  eorum  propria  nascuntur,  tussis 
scilicet  sicca  et  frequens,  cum  dyspnoea,  quae  adeo 
aliquando  aegrum  afficit,  ut  instantem  suffocationem 
timet  queriturque.  Ab  ipso  initio  morbi,  sitis  insa¬ 
tiabilis  urget,  urina  contra  parva  quantitate  secer¬ 
nitur,  et  rubra  crassaque  fit,  et  magnam  sedimenti 
lateritii  quantitatem  deponit.  Alvus  plerumque  ad- 
stricta  est,  nonnunquam  vero  diarrhoea  urget,  et  fae¬ 
ces  cum  urina  aliquando  involuntarie  excernuntur  ; 
cutis  arida  et  frigida  tactui  reperitur,  perspiratio  na¬ 
turalis  per  eam  saepius  obstruitur,  et  arte  aegerrime 
elicitur.  Saliva  parcius  secernitur,  et  cibi  cupiditas 
multum  imminuitur.  Catameniae  in  foeminis  ab  ini¬ 
tio  etiam  morbi  cessare  solent ;  aeger  fere  semper  de 
frigore  queritur,  pulsus  arteriarum  saepe  parvi  sunt 
et  debiles,  interdum  tardi  et  intermittentes,  perraro 
denique  validi,  pleni  et  duri  ;  sanguine  misso  et  jam 
concreto,  tunicam  coriaceam  albam  in  permultis  ex¬ 
emplis  hujus  iiiali  ostendit,  cum  magno  seri  quan¬ 
titate,  quod  colorem  opacum  frequenter  habet.  Cum 
morbus  jam  adoleverit,  plurimae  corporis  functiones 

admodum  vitiantur ;  hinc  corporis  languor,  summaque 
debilitas  aegrotum  urget ;  et  concoctio  multum  depra¬ 
vatur.  Morbo  jam  ad  exitum  properante  ;  pulsus  lan¬ 
guent,  vaccillant,  et  haud  raro  deficiunt ;  respiratio 
difficillima  et  anxia  fit,  et  ita  mors  pedetentim  inva¬ 
dens,  finem  doloribus  aeque  ac  vitae  imponit.  Sub  fi¬ 
nem  quoque  morbi  in  nonnullis  exemplis  stupor,  coma, 
deliriique  signa  adjiciuntur,  quibus,  si  arte  non  alleven¬ 
tur,  aeger  adeo  exhauritur,  ut  natura  fessa  atque  defa¬ 
tigata,  post  conatus  strenuissimos,  per  longum  tem¬ 
pus  perdurantes,  morti  optatae  libenter  succumbit. 

CAUSAE  PRAEDISPONENTES. 

Inter  causas  praedisponentes  hujus  morbi,  omnia 
quae  debilitatem  inducere  possint  enumeranda  sunt  ; 
senectus  scilicet,  et  evacuationes  variorum  generum. 
Qui  vitam  inertem  sedentariamque  ducunt,  ad  hunc 
morbum  capiendum  proclives  sunt ;  iis  enim,  circui¬ 
tus  sanguinis  impeditur,  et  concoctio  et  assimilatio 
male  perficiuntur.  Liquorum  inebriantium,  praeci¬ 
pue  spirituum  ardentium  usum  immodicum,  specie- 
rum  hydropis  omnium,  causam  frequentissimam 
praedisponentem  esse,  uno  quasi  ore  medici  concla¬ 
mant.  Morbi  antecedentes,  diuque  protracti,  prae¬ 
cipue  febres  intermittentes,  dysenteria,  scarlatina, 
diarrhoea  similesque,  aut  corpus  debilitando,  aut  ob¬ 
structiones  viscerum  organicas  inducendo,  haud  raro 
hydropem  progignere  soliti  sunt. 

CAUSAE  EXCITANTES. 

Humoris  praesertim  aquosi  congestionem,  intra 
telam  reticulatam  collecti,  duabus  fere  causis  auc¬ 
tores  referunt ;  effusioni  nempe  auctae,  aut  humoris 
a  natura  secreti,  ad  interstitia  corporis  lubricanda  re¬ 
sorptioni  diminutae.  Tumores  varii  partium  in  abdo¬ 
mine  sitarum,  praecipue  Hepatis,  Pancreatis,  Lienis, 
Ventriculi,  cum  scirrhosi  tum  steotomatosi,  venas 
singulares  premendo,  hydropem  producere  possint. 
Quaedam  cordis  affectiones  organicae,  sanguinis  tran¬ 
situm  prohibentes  hunc  morbum  inducere  possint, 
talis  est  valvularum  ejus  in  os  conversio. 

Plerique  scriptores,  pari  ratione,  polypos  in  diver¬ 
sis  cavis  cordis,  inter  causas  morborum  hydropico¬ 
rum  memoraverunt ;  mihi  vero  incertum  videtur,  an 
haec  unquam  in  vivis  animalibus,  necne  existant,  nam 
nullo  hydrope  praecedente  saepissime  reperiantur. 
Frigus  subito  corpori  sudanti  admotum  saepe  mor¬ 
bum  inducit.  Ultima  causa  excitans  quae  nunc  re¬ 
censere  in  mentem  est,  arteriarum  est  actio  aucta  ; 
haec  ni  egregie  fallor,  multo  frequentior  est  quam 
vulgo  putatur. 

DIAGNOSIS. 

Nulla  difficultas  hujus  morbi  dignoscendi,  eum 
qui  opportunitatem  antea  videndi  habuerit,  opprimet. 
Duo  quidem  solum  sunt  morbi,  quibus  Anasarca 
confundi  possit,  Emphysema  scilicet  et  Polysarca. 

In  Emphysemate  autem  elasticitas  tumoris,  et  cre¬ 
pitus  qui  per  manus  frictionem  percipitur  inter  eam 
et  Anasarcam  certam  diagnosin  prebent;  porro  in 
Emphysemate  tumor  ab  aere  originem  ducens  ascen¬ 
dit,  cum  in  Anasarca  aqua  e  sua  gravitate,  in  partes 
inferiores  recedit.  Polysarca  ab  Anasarca  sede  tumo¬ 
ris  non  mutata  corpore  moto,  nec  impressione  di¬ 
giti  manente  post  pressuram  sublatam,  facile  distingui 
possit ;  in  polysarca  porro  sitis  non  augetur ;  neque 
imminuitur  urina,  et  a  plena  diaeta  plerumque  induci¬ 
tur.  Hic  morbus  porro  aliorum  morborum  hydro¬ 
picorum  haud  raro  symptomaticus  est,  sed  ut  ab  iis¬ 
dem  causis  praecipue  originem  ducunt,  et  eandem 
curationem  saepissime  requirunt,  de  iis  in  hoc  loco 
non  consilium  est  rogare.  Attentio  autem  medicorum 
maxime  requiritur  ut  dignoscant  an  morbum  sit  in¬ 
flammatorium  (sicut  nunc  vocatur) ;  quod  ab  aegri  ae¬ 
tate  et  temperamento  consideratis,  necnon  a  causis 
cum  praedisponentibus  tum  excitantibus  quibus  indu¬ 
cebatur  morbus,  fieri  possit ;  sed  praecipue  a  pulsu  ar¬ 
teriarum,  et  a  doloribus  quibus  aeger  queritur :  si 
media  aetate  vel  infra,  si  plethoricus,  et  si  validis  cau¬ 
sis  excitantibus  objectus  sit,  si  pulsus  validi,  pleni  et 
duri  micant,  cum  dolore  in  aliqua  parte  corporis, 
tunc  morbum  inflammatorium  esse  judicamus  ;  sed 
contra,  si  aeger  provecta  sit  aetate,  leucophlegmas- 
iae  aspectu  habens,  morbo  quoque  a  debilitate  pen¬ 
dente,  et  simul  cum  pulsus  arteriarum  parvi,  debiles, 
et  intermittentes  micant ;  tunc  morbum  non  esse  in- 
dammtaorium  dicamus. 

PROGNOSIS. 

E  cogitatione  morbi  historiae  sedula,  eventus  fa¬ 
cillime  intelligitur.  Quoniam  autem  in  Anasarca 
saepius  incertus  sit,  prognosis  semper  caute  ducenda 
est.  Ad  morbi  exitum  rite  praecognoscendum,  ae¬ 
groti  aetas,  vires,  habitusque  corporis,  et  pars  affecta 
multum  auxilii  praebent  ;  si  aeger  floreat  juventute  ; 
si  habitus  corporis,  ab  intemperantia  omnigena  mor¬ 
bisque  praegressis  liber  sit,  si  urina  quantitate  haud 
multum  diminuetur,  nec  sitis  multum  augeatur, 
cum  cibi  desiderio  manente,  et  si  spiritu  difficili 
non  laboret,  et  malum  haud  diu  jam  perstiterit, 
et  cum  symptomata  obstructionum  in  visceribus 
nulla  existant,  tunc  exitum  felicem  foveamus.  Sed 
contra,  si  aeger  sit  senili  aetate,  intemperantiae 
addictus,  et  vires  morbo  antecedente  fractae,  si  sitis 
multum  urgeat,  cum  urina  in  quantitate  multum 
imminuta,  si  respiratio  sit  difficilis,  et  morbo  longo 
tempore  durante,  vel  denique  si  in  hepate  aliisve 
visceribus  obstructionum  signa  adsint,  tunc  prognosin 
infaustam  esse  fere  oportet.  Hic  morbus  haud  raro, 
paulo  ante  obitum,  aspectum  fallacem  exhibet,  aegro¬ 
to  spem  dantem  ;  de  quo  valde  insigne  exemplum  nu¬ 
perrime  vidi.  Medicum  etiam  aliquando  frustrat, 
nisi  symptomata  caute  vigilet. 

DE  CADAVERUM  INSPECTIONE. 

Corporibus  eorum  qui  Anasarca  mortui  suiit, 
scalpello  patefactis,  haec  in  conspectu  plus  minusve 
veniunt ;  omnis  scilicet  tunica  cellularis,  interdum 
humore  seroso  inflata  est.  Jecur  et  aliae  glandulae 
statu  scirrhi  vel  suppurationis  inveniuntur  ;  concreti¬ 
ones  fibrinae  sanguinis  post  mortem  separatae,  (qui 
vulgo  polypi  dicuntur)  in  ventriculis,  et  vasis  gran¬ 
dioribus  cordis,  saepe  reperiuntur ;  cor  ipsum  justa 
magnitudine  raro  invenitur  :  mole  aliquando  ampli¬ 
ficatur  ;  ventriculi  haud  raro  dilatantur  $  ossificatio¬ 
nes  valvularum  cordis  saepe  detectae  sunt ;  cor  quo¬ 
que  justo  parvius  aliquando  observatur,  et  in  multis 
exemplis  pinguedine  obtectum  conspicitur.  Effusio¬ 
nes  seri  in  magnas  corporis  cavitates  praecipue  in 
thorace  et  abdomine  saepe  visae  sunt,  glandulae  me¬ 
sentericae  in  nonnullis  exemplis  amplificari  apparent, 
et  renes  interdum  flaccidi  reperiuntur  :  sunt  qui  di¬ 
cunt  se  ductum  thoracicum  ruptum  vidisse  ;  exem¬ 
pla  vero  hujusmodi  a  me  nunquam  observata  fue¬ 
runt. 

In  quibusdam  exemplis  hujus  morbi,  varia  inflam¬ 
mationis  signa  post  mortem  reperiuntur.  Pleurae 
lympha  aliquando  obteguntur,  et  pulmones  saepe 
nimia  spissitudine  inveniuntur,  vel  ut  Anglice  voca¬ 
tur  Hepatized. 

METHODUS  MEDENDI. 

Post  hanc  brevem  historiam  morbi  in  sectionibus 
prioribus  et  rationem  causarum  cum  praedisponenti- 
um  tum  excitantium  nunc  ad  methodum  medendi 
monstrandum  venio.  Sed  priusquam  ad  propositum 
memet  accingo,  dicere  liceat,  ut,  cum  morbus  in  for¬ 
ma  sua  tam  multum  variat,  difficile  foret  proponere 
rationem  medendi,  omnibus  exemplis  idoneam  :  modo 
tam  mitis  est,  (ut  post  scarlatinam  aliquando  observa¬ 
tur,)  ut  fere  nihil  auxilii  requirat,  modo  tam  gravis 
ut  omne  remedium  contemnat :  Alio  tempore  for¬ 
ma  debilitata  alia  phlogistica  inductus :  secundum, 
igitur  has  varietates  curationem  variare  necesse  est. 
Consilium  medendi  sicut  a  Culleno  propositum,  longe 
praestantissmum  esse  mihi  videtur,  quod  triplici  modo 
perficitur,  scilicit ;  Imo,  Causas  remotas  simul  quan¬ 
tum  fieri  possit  removere  aut  evitare.  Qdo,  Serum 
effusum  evacuare.  Stio ,  Tonum  perditum  systema¬ 
tis  restituere.  Aliquae  vero  quaedam  sunt,  causae 
remotae,  ad  quas  removendas,  ars  medica  nihil  auxilii 
praebere  potest. 

Exempla  hujusmodi  sunt,  ossificationes  cordis  val¬ 
vularum,  vel  magnorum  ejus  vasorum  ;  et  ut  aliqui 
volunt,  canalis  thoracici  erosio,  et  haud  raro  hepatis 
scirrhositates  ;  in  quibusdam  vero  exemplis,  ubi  mor¬ 
bus  ex  induratione  hepatis  vel  aliorum  viscerum  pen¬ 
det,  ope  medicamentorum,  plurima  symptomata  le- 


DE  ANASARCA. 


il 


vare  possumus,  et  nonnunquam  ex  toto  summovere  : 
et  ad  hanc  rem  faciendam  imprimis  cura  summa  di¬ 
rigenda  est ;  quod  dicere  superfluum  omnino  forsan 
foret.  Varia  profecto  remedia  ad  hanc  rem  facien¬ 
dam,  apud  varios  medicos  laudantur  ;  inter  alia,  Hy- 
drargyrus,  Acidum  nitricum,  Conium  maculatum, 
Leontodon  taraxacum.  Summa  tamen  spes  posita 
est  in  primo, — hydrargyro  scilicet ;  quod  a  multis  in 
chronicis  morbis  hepatis,  pro  specifico  habetur.  Si 
morbus  a  suppressione  aliarum  excretionum  naturali¬ 
um,  originem  duxerit,  consilium  primum  est  eam  re¬ 
stituere.  Aegrum  quoque  imprimis  commonefacere 
debemus,  ut  causas  quae  ad  morbum  inducendum  va¬ 
lent,  quam  sedulo  vitet ;  qualia  sunt,  diaeta  tenuis, 
parca  et  aquosa  ;  vita  sedentaria  ;  ebrietas  iterata  ; 
evacuationes  copiosae  et  frequentes  ;  venus  immo¬ 
dica  ;  aer  frigidus  et  humidus,  &c.  ;  et,  nisi  aeger 
talia  in  tempus  futurum,  quantum  fieri  potest,  sedulo 
evitet,  omnes  conatus  ad  morbum  tollendum  pror¬ 
sus  inutiles  fore. 

His  dictus  ad  consilium  secundum  nunc  venio  ;  sci¬ 
licet,  ad  serum  effusum  evacuandum.  Haec  indicatio 
tribus  diversis  modis  effici  potest,  nam,  serum  effu¬ 
sum  vel  venaesectione,  vel  medicamentis  exhibitis, 
aut  arte  vulneraria,  detrahi  potest ;  de  missione  san¬ 
guinis  primo  consilium  est  loqui,  4  4  Quae  sentias  di- 
cere  licet.” 

Multa  me  nunc  hortantur,  ut  de  venaesectione  in 
hoc  loco  disputarer,  nam  morbum  ab  hac  sola  non¬ 
nunquam  sanari,  non  dubitandum  est,  et  porro  ut  in 

plurimis  exemplis  (ni  multum  fallor)  et  fortasse  in 
omnibus,  operationem  aliorum  remediorum,  quam 
maxime  facilitat,  augetque,  quod  in  medicamentis 
diureticis  praecipue  notabiliter  apparet.  Venaesec- 
tionem  in  hydropibus  paucis  veterum  scriptorum 
non  penitus  incognitam  fuisse  videtur,  nam  Paulus 
A^gineta  eam  in  hydropibus  quae  originem  ex  sup¬ 
pressione,  menstruorum  vel  haemorrhoidalium  flux^ 
um,  dixerunt,  strenue  commendat.  Paulo  post  hoc 
tempus  doctrina  Humorum  Pathologiae,  novas  et 
longe  diversas  opiniones,  de  natura  hydropum  om¬ 
nium  generum,  in  mentibus  medicorum,  per  multa 
secula  induxit :  nam  ab  hoc  tempore  putabatur,  om¬ 
nes  morbos  hydropicos,  a  tenuitate  sanguinis  progre¬ 
di,  et  cum  visciditate  ejusdem  fluidi,  comitari.  Sed 
alienum  est  a  me  in  has  res  nunc  penetrare,  quod  et 
tempus  porro  et  limites  hujus  dissertationis,  omnino 
vetant  ;  priusquam  autem  hanc  rem  depono,  dicere 
liceat,  ingeniosum  Blackall  primum  fuisse  qui  plane, 
hydropem  non  semper  in  tenuitate  sanguinis  pendere 
demonstravit.  Detractionem  sanguinis  omnibus  exem¬ 
plis  Anasarcae  accommodatam  esse,  asserere  minime 
volo  intelligi ;  nam  omnibus  perspicuum  est,  in  illis 
exemplis  quibus  morbus  constitutiones  debiles  atque 
relaxatas  afficit  venaesectionem,  morbum  ex  necesse 
graviorem  reddere.  Rebus  attamen  sic  sese  haben¬ 
tibus,  in  quibusdam  exemplis  hujus  mali,  tussis  vel 
dyspnoea,  et  haud  raro  dolores,  aegro  aliquando  adeo 
sunt  molesti,  ut  sanguinem  detrahere  cogamur,  id- 
que  quamvis  symptomata,  supra  jam  recensita,  mub 

tum  urgeant.  Limites,  igitur,  quibus  hoc  remedio 
oportet  utamur,  ex  variis  rebus  pendent,  aetate  sci¬ 
licet,  temperamento,  viribus  et  constitutionibus  ali¬ 
isque  statibus  aegri ;  morbique  tempestate,  vi,  pe¬ 
riodoque  :  statu  quoque  sanguinis  jam  missi,  et  pos¬ 
tremo,  ex  prioris  detractionis  in  aegrum  effectibus. 
Si  morbus  homines  plethoricos,  et  robustos  invadat 
in  quibus  pulsus  arteriarum  validi,  fortes  et  duri  mi¬ 
cant,  et  qui  simul  validis  causis  excitantibus  objecti 
sunt,  tunc  ad  venaesectionem  confugere  debemus  ; 
et  me  judice  remedium  est,  quo  omnis  spes  sanita¬ 
tem  restituendi,  fidenda  est ;  et  porro  si  post  detrac¬ 
tionem  sanguinis  copiosam  unam  vel  alteram,  symp¬ 
tomata  nihilominus  maneant,  ad  Scalpellum  rursus 
iterumque  decurrendum  est,  donec  effectus  (vel  ali- 
qua  mutatio)  sive .  in  pulsu,  sive  in  symptomatibus 
qui  urgeant,  efficiatur.  Quod  ad  methodum  san¬ 
guinis  detrahendi  pertinet,  quo  citius  abstrahatur, 
eo  effectus  plerumque  felicior  evenit,  hinc  e  gran¬ 
diore  vulnere,  major  fructus  fere  semper  educitur. 
Quod  vero  ad  quantitatem  attinet  nemo  (me  judice) 
regulas  certas  praescribere  valet.  Si  enim  fluxus 
sanguinis  reprimetur  priusquam  mutatio  aliqua  indu¬ 
catur,  quis  sanus  contenderit  hunc  modum  rationem 
esse  medendi  ?  Porro  quoque  si  rivulus  sanguinis 
non  coerceatur  postquam  mutatio  optata,  aut  effectus 
aliquis  observatur,  malum  haud  minus  perniciosum 
inducitur.  Hinc  facile  intelligitur  ratio,  cur  remedi¬ 
um  hoc  efficacissimum,  non  frequentius  apud  Me¬ 
dicos  utitur.  His  dictis  ad  secundum  modum  seri 

evacuandi  venio,  ope  scilicet  medicamentorum.  Me¬ 
dicamina  quibus  maxime  innitendum  est,  sunt  quae 
urinam,  dejectionem,  sudorem  et  vomitum,  &c.  mo¬ 
vent,  quae  paucis  verbis  nunc  considerabo. 

Omnium  medicamentorum,  quae  ad  Anasarcam 
curandam  ministrantur,  diuretica  longe  celeberrima 
sunt;  remedia  quae  actione  hujusmodi  pollent  sunt ; 
Digitalis  purpurea,  Scilla  maritima,  Supertartras 
potassae,  Nitras  potassae,  Spiritus  aetheris  nitrosi, 
Spiritus  juniperis  communis,  et  Diluentia.  Prae  om¬ 
nibus  diureticis  digitalis  purpurea  summum  locum 
tenet,  et  saepius  nunc  praescribitur.  Sed  in  ea  ad¬ 
ministranda  summa  cura  opus  est,  propter  effectus 
violentissimos  eam  liberrime  exhibitam  sequentes, 
haud  raro  enim,  aliquo  tempore  sine  ullo  effectu  in 
corpore  latet,  et  tandem  subito  et  violenter  erumpit, 
haud  sine  “  magno  discrimine  vitae  hoc  medica¬ 
men  vel  sub  forma  tincturae,  infusi,  vel  pulveris  fo¬ 
liorum  siccatorum,  exhiberi  possit ;  inter  has  tinctura 
anteponenda  est,  et  effectus  ejus  usu  diluentium  li¬ 
bere  promoveantur.  Inter  Digitalem  administran¬ 
dam,  maxima  attentio  ad  statum  pulsus,  ventriculi, 
alvi,  et  prae  omnibus  functionum  cerebri,  tribuenda 
est ;  si  pulsus  fit  debilis  et  abnormis,  si  vomitus  vel 
diarrhoea,  si  vertigo  aut  hebetudo  visus,  ex  ea  orian¬ 
tur,  usus  statim  omittendus  est,  et  vinum  extemplo 
administrare  debemus.  Si  diarrhoea  multum  urgeat 
ad  tincturam  opii  confugiendum  est.  In  exemplis 
hujus  morbi,  ubi  urina  calore  admoto  coagulatur 

Dr.  Blackall,  Digitalem  tum  principem,  ac  minime 
fallax  remedium,  invenit. 

Scilla  Maritima.  Inter  alia  diuretica,  '  quae 
causa  Anasarcam  sanandi  exhiberi  possint,  radix 
Scillae  maritimae  proximum  locum  occupat ;  in  for¬ 
ma  tincturae,  pulveris,  vel  aceti  administrari  possit. 
Tinctura  anteponenda  est,  cui  proxime  addatur  a- 
cetum ;  haec  medicamenta  enim  systema  celeriter 
afficiunt.  Scilla  cum  hydrargyro  conjuncta,  vires 
diureticas  saepe  auget  ;  haec  mistura  cum  morbus 
scirrho  aut  similibus  affectionibus  hepatis,  aliorumve 
viscerum,  conjungitur,  multum  prodest.  Si,  vero, 
catharsin  hydrargyrus  movet,  ad  opium  confugien¬ 
dum  est. 

Supertartras  Potassae.  Propter  vires  ejus 
diureticas  in  hoc  morbo  multum  apud  medicos  lau¬ 
datur,  et  Cullen  judice  potentissimum  est  remedium 
si  multo  potu  diluitur.  Nitras  quoque  et  acetas 
potassae  inter  medicamenta  diuretica  haud  immerito 
recensentur,  sicut  etiam  quaedam  aliae  e  salibus  me¬ 
diis  in  aqua  bene  solutis.  Fortasse  tamen  notatu  dig¬ 
num  fuerit,  incautam  horum  administrationem  alvum 
nonnunquam  solvere,  et  sic  medici  consilium  frus¬ 
trare.  Spiritus  aetheris  nitrosi  et  spiritus  juniperis 
communis,  vim  haud  mediocrem  ad  urinae  quantita¬ 
tem  augendam  habent,  sed  una  cum  aliis  medicinis 
diureticis,  nunc  fere  semper  praescribuntur. 

Diluentia.  Sitis,  quae  symptoma  est  omnium 
hydropicorum  morborum,  in  hac  specie  multum  sem¬ 
per  urget ;  et  ope  diluentium  amoveatur ;  diluentia 

quidem,  omnigena  morbum  majus  augere  quam  le¬ 
vare  olim  habebantur ;  experientia  autem  recentior 
contrarium  plane  docet ;  exempla  quidem  non  de¬ 
sunt,  quibus  diluentia  sola  libere  sumpta,  valetudi¬ 
nem  restituisse  cognota  sunt. 

De  Purgantibus.  Inter  auxilia,  quae  Anasarcae 
curationem  expediant,  purgantia  merito  laudibus  ef¬ 
feruntur,  quippe  quae  ad  evacuandum  serum  effusum 
haud  parum  ministrant  ;  ut  eorum  beneficia  quam 
maxime  aegrum  juvent,  cathartica  libera  manu  ad¬ 
ministranda  sunt.  Purgantia  in  drastica  et  mitiora 
dividuntur,  quorum  drastica  anteponenda  sunt,  qua¬ 
lia  sunt  Momordica  elaterium,  Cucumis  colocyn¬ 
this,  Convolvulus  jalapae,  Convolvulus  scammonia, 
Stalagmitis  cambogioides,  et  Submurias  hydrargyri ; 
haec  per  se  vel  cum  aliis  catharticis  conjunctis,  sumi 
possint. 

De  Sudorificis.  In  omni  morbi  statu,  cura 
maxima  adhibenda  est,  ne  aeger  frigore  afficiatur  ; 
frigus  enim  vitare,  haud  parum  ad  Anasarcae  cura¬ 
tionem  confert.  Ob  hanc  causam  in  lecto  jaceat,  et 
omni  modo  contra  frigus  sese  defendat,  hoc  modo 
operationem  remediorum  sudorificorum  multum  au¬ 
gemus  ;  ex  remediis  hujusmodi  efhcacissima  sunt, 
praeparationes  Antimonii  vel  per  se  vel  cum  opio  con¬ 
junctae,  pulvis  Ipecacuanhae  et  opii  et  medicamenta 
vomitoria.  Rarissime  vero  sudor  in  hydropibus  elici 
potest ;  interdum  enim  remediis  etiam  validissimis, 
non  valemus  provocare  sudorem. 

De  seri  arte  evacuatione.  Haec  intentio  mo- 

dis  diversis  effici  potest  $  epaspasticis  scilicet,  punc¬ 
turis  et  scarificationibus.  Epaspastica  a  quibusdam 
medicis  multum  laudantur,  et  ab  aliis  in  summo  de¬ 
decore  haud  immerito  habentur :  ineunte  tamen 
morbo  et  priusquam  partes  tonum  amiserunt  com¬ 
mode  aliquando  applicata  sint :  morbo  autem  pro¬ 
vecto  cum  partes  tonum  naturalem  perdiderint  cau¬ 
tissime  adhibenda  sunt,  quoniam  partes,  quas  occu¬ 
paverint,  fere  semper  gangraena  afficiuntur. 

De  PUNCTURIS  ET  SCARIFICATIONIBUS.  Si  post 
omnia  remedia  interna  externaque,  sumpta  vel  ad¬ 
hibita  fuerunt,  et  morbo  adhuc  ab  iis  non  alleviato, 
ad  scarificationem  decurrendum  liceat,  quasi  solum  re¬ 
medium  quod  manet.  Incisiones  parvae  et  circiter 
unam  vel  duas  pollices,  inter  se  distantes,  supra  ge¬ 
nua,  et  in  femora  si  opus  sit,  faciendae  sunt.  Hae 
periculo  tamen  non  carent ;  cavendum  enim  est  ne 
partibus  sic  sectis,  in  suppurationem  et  gangraenam 
ruant.  Postquam  serum  effusum  vel  medicamentis 
aut  operationibus  totaliter  summoverimus,  proxime 
nitendum  est,  tonum  systematis  amissum  revocare  $ 
quod  tertium  medendi  consilium  constitit.  Haec 
intentio  variis  modis,  (iisque  haud  raro  inter  sese 
conjunctis)  efficitur  \  qualia  sunt,  Victus  nutriens. 
Medicamenta  tonica,  et  Exercitatio.  In  promptu 
est  quantum  idonea  diaeta  et  regimen,  ad  hunc  mor¬ 
bum  sublevandum  vel  tonum  systematis  restituen¬ 
dum,  juvant ;  cibus  facilis  concoctu  ministrari  debet, 
qui  satis  alat,  et  ad  flatum  inducendum  minime  pro¬ 
clivis  est ;  pro  potu  autem  bona  cerevisia.  Post 

seri  evacuationem,  propter  ingentem  debilitatem, 
quae  in  hoc  morbo  observatur,  quaedam  medicamen¬ 
ta  tonica,  prudenter  exhibere  oportet ;  qualia  sunt, 
Cinchona  officinalis,  et  quaedam  ferri  preparationes ; 
multa  alia  hujusmodi  medicamenta,  apud  medicos 
laudantur  ;  utilissima  autem  recensui.  Inter  reme¬ 
dia  ventriculum  indirecte  roborantia,  per  corpus  sci¬ 
licet  universum,  exercitatio  optima  jure  habetur  ; 
genus  nervosum  corroborat ;  sanguinem  per  totum 
corpus  equaliter  diffundit ;  secretiones,  et  excretio- 
nes  diminutas  auget ;  hoc  modo  omnibus  morbi  sig¬ 
nis  deficientibus,  aegroque  convalescente,  ad  consue¬ 
tudines  solitas  paulatim  redire  liceat. 


finis. 


Excudebat  C.  Stewart,  Academice  Typographus. 


